ประกาศนายทะเบียนทั่วราชอาณาจักรประกาศนายทะเบียนทั่วราชอาณาจักรเรื่องกำหนดลักษณะ ขนาด และตำแหน่งของเครื่องหมายแสดงการใช้เครื่องสื่อสารสำหรับรถยนต์รับจ้าง(รถแท็กซี่มิเตอร์) ที่จดทะเบียนในเขตกรุงเทพมหานคร[๑] ตามที่กรมการขนส่งทางบกได้ออกประกาศ เรื่อง การติดเอกสารข้อความแสดงหมายเลขโทรศัพท์ของศูนย์วิทยุสื่อสารไว้บนรถยนต์รับจ้าง(รถแท็กซี่มิเตอร์) ประกาศ ณ วันที่ ๕ มิถุนายน พ.ศ. ๒๕๔๐ ไว้แล้ว นั้น โดยที่ประกาศดังกล่าวออกโดยอาศัยอำนาจตามกฎกระทรวงฉบับที่ ๒๖ (พ.ศ. ๒๕๓๙) ออกตามความในพระราชบัญญัติรถยนต์ พ.ศ. ๒๕๒๒ ซึ่งปัจจุบันกฎกระทรวงดังกล่าวได้ยกเลิกการบังคับใช้แล้วประกอบกับปัจจุบันกรมการขนส่งทางบกได้ออกประกาศให้ความเห็นชอบโทรศัพท์เคลื่อนที่เป็นเครื่องสื่อสารสำหรับรถยนต์รับจ้าง(รถแท็กซี่มิเตอร์) ที่จดทะเบียนในเขตกรุงเทพมหานคร ดังนั้น เพื่อให้การแสดงการใช้เครื่องสื่อสารสำหรับรถยนต์รับจ้างเป็นไปด้วยความเรียบร้อยและสอดคล้องกับสภาพการณ์ในปัจจุบันสมควรแก้ไขปรับปรุงประกาศดังกล่าวเสียใหม่ให้มีความเหมาะสมยิ่งขึ้น อาศัยอำนาจตามความในข้อ๙ วรรคสองแห่งกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครพ.ศ. ๒๕๕๐ นายทะเบียนทั่วราชอาณาจักรจึงออกประกาศกำหนดลักษณะ ขนาด และตำแหน่งของเครื่องหมายแสดงการใช้เครื่องสื่อสารสำหรับรถยนต์รับจ้าง(รถแท็กซี่มิเตอร์) ที่จดทะเบียนในเขตกรุงเทพมหานครไว้ ดังต่อไปนี้ข้อ ๑ ให้ยกเลิก(๑) ระเบียบกรมการขนส่งทางบกว่าด้วยการกำหนดลักษณะขนาดและวิธีการแสดงเครื่องหมายเครื่องสื่อสารที่ติดตั้งบนรถยนต์รับจ้าง พ.ศ. ๒๕๓๗ ประกาศณ วันที่ ๔ เมษายน พ.ศ. ๒๕๓๗(๒) ประกาศกรมการขนส่งทางบก เรื่อง การติดเอกสารข้อความแสดงหมายเลขโทรศัพท์ของศูนย์วิทยุสื่อสารไว้บนรถยนต์รับจ้าง(รถแท็กซี่มิเตอร์) ประกาศ ณ วันที่ ๕ มิถุนายน พ.ศ. ๒๕๔๐ข้อ ๒ รถยนต์รับจ้างที่ติดเครื่องสื่อสารแบบวิทยุคมนาคมหรือโทรศัพท์ต้องมีเครื่องหมายแสดงการใช้เครื่องสื่อสารตามแบบแนบท้ายประกาศนี้ แสดงไว้บนหลังคารถด้านซ้ายของเครื่องหมายTAXI-METER และให้มีแสงไฟพร้อมด้วยกรอบบังคับแสงให้เห็นเครื่องหมายนี้ได้ชัดเจนในเวลากลางคืนข้อ ๓ รถยนต์รับจ้างที่ติดเครื่องสื่อสารแบบวิทยุคมนาคมหรือโทรศัพท์ต้องติดข้อความแสดงหมายเลขโทรศัพท์ของศูนย์วิทยุสื่อสารหรือหมายเลขโทรศัพท์เคลื่อนที่โดยใช้ข้อความว่า เรียกTAXI โทร. (หมายเลขโทรศัพท์) ตัวอักษรและตัวเลขต้องมีขนาดความสูงไม่เกิน๑๐ เซนติเมตร และสีที่ใช้ต้องมองเห็นได้ชัดเจนทั้งเวลากลางวันและกลางคืนข้อ ๔ ให้ติดข้อความตามข้อ ๓ บริเวณประตูตอนหลังด้านนอกทั้งสองด้านและตามแนวด้านบนของกระจกกันลมด้านหลังของรถ โดยแนวด้านล่างของข้อความต้องห่างจากขอบบนไม่เกิน๑๕ เซนติเมตรกรณีที่จัดทำข้อความบนแผ่นฟิล์ม เมื่อติดฟิล์มลงบนกระจกกันลมด้านหลังของรถแล้วบริเวณที่มิใช่ตัวอักษรหรือตัวเลขต้องให้แสงผ่านทั้งกระจกและแผ่นฟิล์มได้ไม่น้อยกว่าร้อยละ๔๐ และขอบแผ่นฟิล์มด้านล่างต้องมีระยะห่างจากขอบกระจกกันลมด้านบนไม่เกินร้อยละ ๒๕ ของความสูงกระจกกันลมด้านหลังประกาศณ วันที่ ๑๑ กุมภาพันธ์ พ.ศ. ๒๕๕๓ชัยรัตน์สงวนชื่ออธิบดีกรมการขนส่งทางบกนายทะเบียนทั่วราชอาณาจักร[เอกสารแนบท้าย]๑. แบบเครื่องหมายสื่อสารท้ายประกาศนายทะเบียนทั่วราชอาณาจักรเรื่อง กำหนดลักษณะ ขนาด และตำแหน่งของเครื่องหมายแสดงการใช้เครื่องสื่อสารสำหรับรถยนต์รับจ้าง(รถแท็กซี่มิเตอร์) ที่จดทะเบียนในเขตกรุงเทพมหานคร๒. แบบเครื่องหมายแสดงการใช้เครื่องสื่อสารท้ายประกาศนายทะเบียนทั่วราชอาณาจักรเรื่อง กำหนด ลักษณะ ขนาดและตำแหน่งของเครื่องหมายแสดงการใช้เครื่องสื่อสารสำหรับรถยนต์รับจ้าง(รถแท็กซี่มิเตอร์) ที่จดทะเบียนในเขตกรุงเทพมหานคร(ดูข้อมูลจากภาพกฎหมาย)ปริยานุช/ผู้จัดทำ๑๗มิถุนายน ๒๕๕๓นันท์นภัสร์/ตรวจ๑๗มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๒ ง/หน้า ๓๐/๒ เมษายน ๒๕๕๓